**ՀՆԱՐԱԳԵՏ ԳՈՂՆ ՈՒ ՄԻԱՄԻՏ ԹԱԳԱՎՈՐԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Մարթի մինը շատ գող ա ըլըմ։ Դա որ շատ գողութին ա անըմ, թաքավորի ունեցվածքը որ շատ գողանըմ ա, թաքավորը դրա աչքերը հանիլ ա տալի։

Բայց իրա սաղ ժամանակը էդ մարթը, թաքավորի ոսկու պահեստը պատելու ժամանակ, ուստի հետ պատի մեջ էն ղայդի քար ա դնըմ, որ կարելի ա հանիլ ու հլեդ տեղը դնիլ։ Դա ունենըմ ա իրա պես ճարպիկ քվոր տղեք՝ էրկու հատ։

— Կանչըմ ա քվոր տղերանցը, թե.— Տղեք, էկեք ըստի, գնանք թաքավորի ոսկու պահեստը կտրենք։

— Բա ո՞նց կտրենք,— հարցնըմ են տղեքը։

Ասըմ ա.— Դուք ինձ տարեք, ես կգտնեմ։

Տանըմ են ոսկու պահեստի կուշտը։ Ձեռով ման ա գալի, քարը գդնըմ ա։ Քարը հանըմ են, մտնըմ են, ոսկին գողանըմ։ Մի քանի հետ թհենց տանըմ են։

Թաքավորը մի քանի օր եդը տենըմ ա ոսկին գողացած, համա ոչ մի հետք, իզ-միզ չկա։ Հնար չի գդնըմ, թե ոնց տարած կլեն։ Թաքավորը դես ա ընգնըմ, դեն ա ընգնըմ, հարց ու փորձ ա անըմ, քննըմ ա, համա հնար չի գդնըմ։

Իր ա իմաստուննին ասըմ են թե.— Էս ինչ քարը տեղահան արած ա, քոռին գդի, նա ըսպեց գող ա, նա կիմանա, թե ոնց գողացած կլեն ու ոնց կբռնեն էդ գողերին։

Թաքավորը կանչըմ ա գողին, ասըմ․— Ո՞նց կըլի էլած էս բանը, կարա՞ս հնար գդնես, թե ով տարած կըլի։

Քոռն ասըմ ա․— Մինչի կռանը էդ քարի տակ կպրի բոչկա դիր, գողերը կգան ոսկին տանելու, կընգնեն մեչը։

Քոռն իրա քվոր տղերանցը հլեդ կանչըմ ա։

Սրանց ասըմ ա․— Բերեք ձեր հորը կպրի բոչկըմը դնենք, վրով գնանք, ոսկին հանենք։

Տղերանց խելքը կտրըմ ա, որ իրանց հորը հլեդ կհանեն։

Հորը տանըմ են բոչկըմը դնըմ, վրովը գնըմ են, ոսկին հանըմ։ Հլիվորին ձքըմ են, ձքըմ, կարըմ չեն հանեն։

Քոռն ասըմ ա․— Պառավ մարթ ա, բերեք գլուխը կտրենք, թաքավորը ճնանչիլ չի, թե ով ա։

Գլուխը հանըմ են, էդ մարթին թողըմ կպրըմը թաղված։

Ռավոդը գալիս են տենըմ պատը քանդած ա, ոսկին՝ տարած, մի անգլուխ մարթ էլ բոչկըմը։

Դես են տալի, դեն են տալի, հլեդ իմանըմ չեն, թե ոնց էլած կըլի։ Հլեդ քոռին կանչըմ են․— Այ քոռ, էս ո՞նց կըլի էլած։

Ասըմ ա․— Շատ հեշտ ա։ Բերեք էդ անգլուխ մարթին տանենք ախպըրի կշտին դնենք, ոնց ուզըմ ա ըլի, դրանց տերը կգա, լաց կըլի, կիմանանք ով ա։

Ու ըտեղից գնըմ ա քվոր տուն, ասըմ․— Այ քիրա, մարթիդ բերիլ տեն ախպրի կուշտը, քու էլ լացը գալ տի։ Կուլեդ վեր կգձես, կկոտրես, լաց կլես, սիրտդ կհովացնես։ Նրա վրա ղրաուլ ստրաժնիկնի կլեն, որ հարցնեն, կասես՝ կուլես կոտրեց, ընդուր հըմա եմ լաց ըլըմ, քասիբ կնիկ եմ, մի կուլա ունեի, էն էլ կոտրեց։

Անգլուխ մարթին տանըմ են ախպրի կշտին դնըմ, ստրաժնիկնին էլ վրին ղրաուլ են կաղնըմ։

Էդ մեռած մարթի կնիկը կուլեն վեր ա ունըմ, գնըմ ջուրը, կուլեն վեր ա գձըմ ու լաց ըլըմ։ Ստրաժնիկնին ձեռաց բռնըմ են ու բերըմ թաքավորի կուշտը։

Թաքավորը հարցնըմ ա․— Էդ մարթը քու ի՞նչն էր, որ լաց էլար։

— Հեչ մի բանս, կուլես վեր ընգավ, կոտրեց, ես էլ քասիբ կնիկ եմ, լաց էլա։

Թաքավորը կուլի հախը տալիս ա պառավին ու եդ ղրգըմ։

Թագավորը դես ընկավ, դեն ընկավ, հլեդ քոռին կանչեց․— Այ քոռ, սրանով էլ բան չի դուս էկավ, բա ի՞նչ անենք, ի՞նչ չանենք։

— Թաքավորն ապրած կենա, անգլուխ մարթին ստրաժնիկներին տուր տանեն սարի գլուխը։ Ստրաժնիկնին մտիկ կանեն, ով գնա մեռելը տանելու, ուրեմը ոսկին նա ա տարել։

Մեռելը տանըմ են սարի գլուխը, ստրաժնիկնին ղրաուլ են կաղնըմ։

Քոռը քվոր տղերանցը ասըմ ա․— Տղեք, գնացեք ստրաժնիկների կուշտը, իշի քուռակը տանը թողեք։ Մըքիչ քարթու գինի էլ վի կալեք, րիգունը ստրաժնիկներին խմացրեք, ասեք․ «Քասիբ տղեք ենք, թողեք քշերը ձեր կրակի կշտին մնանք»։ Ստրաժնիկնին քնեն թե չէ, մեռելը իշի վրա կապեք, էշը քուռակի հըմա կգնա տուն,— տանն էլ թամբահ ա անըմ, որ թաղեն,— ու ռա­վոդը լաց էլեք, ասեք․ «Էշը կորել ա»։ Դուք իշի հըմա լաց կլեք, ստրաժնիկնին՝ մեռելի։

Թհենց էլ անըմ են։ Թաքավորը ստրաժնիկներին կանչըմ ա, քննըմ, համա ոչ մի բան էլ չեն գդնըմ։ Դե ինչ տեին գդնիլ, գողութին անողն էլ ա մի մարդ, էդ գործողութիննին էլ։